Lollos besoek Jeffreysbaai | News24
Lollos besoek Jeffreysbaai
Lollos, Lettie, Karla en Disco besoek die NG Kerk Kompleks in Jeffreysbaai om 12:30 op 27 Augustus. Foto:VERSKAF
LOLLOS maak op 27 Augustus om 12:30 ’n mallemeule draai by die NK Kerk Kompleks op die hoek van Torchwoodlaan en Olienhouutlaan in Jeffreysbaai.
Gedurende dié Lollos 9 - Mallemeule konsert, ontmoet maatjies Willla die Gorilla wat
vir Lollos en Lettie vir ete
genooi het - maar hy haat
dit as iemand laat is.
Willa is die baas van Aapstert, ’n wonderlike pretpark met ’n tuimeltrein en wolkie-wiel. Lollos, Lettie, Disco en Karla spandeer die hele dag in die park en geniet die speletjiies en pretritte terwyl hulle nuwe liedjies sing soos Voer die Varkie Vet, Woep-Wap en Lalalollie. Maar gaan hulle betyds wees vir hul afspraak?
Ou gunsteling-karakters kom maak ook ’n draai op die dag.
Lollos het al agt CD’s en DVD’s uitgereik, waarvan ses platinum status bereik het. Lollos het verder die SAMA-toekenning vir die beste kinderalbum gewen, asook die 2015 Tempo Toekenning vir die Topverkoper DVD. Lollos spog ook met ’n Ghoema-toekenning nominasie in 2015.
Lollos kan nie wag om saam met sy maatjies van Jeffreysbaai te dans en sing nie. Hy hoor hulle dans en lag te lekker.
Die deure open om 12:00 en die verto-ning duur 50 minute.
Lollos storieboeke, aktiwiteitsboeke, badprodukte, klere, sagte speelgoed, rugsakke, beddegoed en kampstoele sal by die konsert te koop wees.
Vir kaartjies en meer inligting, skakel 082 868 3056 of 082 410 7682, of stuur ’n epos na admin@kindervermaak.co.za.